Το **Αφρο-Ασιατικό πρωτάθλημα ποδοσφαίρου συλλόγων** (*Afro-Asian Club Championship*) ήταν μια ετήσια διηπειρωτική, διασυλλογική ποδοσφαιρική διοργάνωση, στην οποία αγωνίζονταν η νικήτρια χώρα του Κυπέλλου Πρωταθλητριών Αφρικής με την νικήτρια του Κυπέλλου Πρωταθλητριών Ασίας. Διεξήχθη έντεκα φορές από το 1986 ως το 1998. Αν και έφερε την ονομασία "Αφρο-Ασιατικό πρωτάθλημα", στην πραγματικότητα ήταν ένας μονός ή διπλός τελικός, για την ανάδειξη του κορυφαίου ποδοσφαιρικού συλλόγου εκτός Ευρώπης και Νότιας Αμερικής, δηλαδή μια διοργάνωση ανάλογη με το ευρωαμερικανικό Διηπειρωτικό Κύπελλο.

Ιστορικό
--------

Οι πρώτες δύο διοργανώσεις, του 1986 και 1987 ήταν μονοί τελικοί και έγιναν στις αρχές της επόμενης χρονιάς. Στις επόμενες δύο διοργανώσεις (1988, 1989) ο τελικός ήταν διπλός, στις δύο έδρες των φιναλίστ, και έγιναν και αυτές με χρονική υστέρηση, δηλαδή την επόμενη χρονιά. Ακολούθησαν δυο χρονιές (1990, 1991) χωρίς να διεξαχθεί η διοργάνωση και στη συνέχεια συνεχίστηκε κανονικά από το 1992 ως το 1998, με διπλούς τελικούς, χωρίς χρονική υστέρηση εκτός από τους δύο τελικούς του 1998 που έγιναν τον Απρίλιο του 1999.

Η διοργάνωση του 1999 επρόκειτο να γίνει τον Ιούνιο του 2000 αλλά αναβλήθηκε όταν οι Ασιάτες υποστήριξαν την υποψηφιότητα της Γερμανίας αντί για τη Νότια Αφρική για την ανάληψη του Παγκοσμίου Κυπέλλου 2006. Σε ένδειξη διαμαρτυρίας, στις 30 Ιουλίου 2000 η Αφρικανική Συνομοσπονδία πήρε απόφαση να διακόψει την υποστήριξή της στις δυο αφροασιατικές διοργανώσεις, το Αφρο-Ασιατικό Κύπελλο Εθνών και το Αφρο-Ασιατικό πρωτάθλημα συλλόγων. Η απόφαση αυτή σήμανε την οριστική διακοπή της διοργάνωσης. Το 2000 η διοργάνωση ουσιαστικά υποκαταστάθηκε από το Παγκόσμιο κύπελλο συλλόγων της FIFA, το οποίο καθιερώθηκε μόνιμα από το 2005.

Στις επτά διοργάνωσεις που ολοκληρώθηκαν, το Αφρο-ασιατικό κύπελλο κατέκτησαν 8 φορές αφρικανικές και 3 φορές ασιατικές χώρες. Οι αιγυπτιακές ομάδες το κατέκτησαν τρεις φορές, περισσότερες από κάθε άλλη χώρα. Η μοναδική ομάδα που κατέκτησε το τρόπαιο δύο φορές ήταν η αιγυπτιακή Ζάμαλεκ Γκίζα.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Οι τελικοί

|  Έτος | Τόπος, ημερομηνία | Νικητές | Φιναλίστ | Σκορ |
| --- | --- | --- | --- | --- |
| **1986** | Ριάντ, Σαουδική Αραβία, 16/1/1987 | Νότια Κορέα **Νταεβού Ροάγιαλς** | Μαρόκο ΦΑΡ Ραμπάτ |  **2-0** |
| **1987** | Κάιρο, Αίγυπτος, 5/2/1988 | Αίγυπτος **Ζάμαλεκ Γκίζα** | Ιαπωνία Φουρουκάβα Ελέκτρικ |  **2-0** |
| **1988** | Τόκιο, Ιαπωνία, 2/9/1989Κάιρο, Αίγυπτος, 22/9/1989 | Αίγυπτος **Αλ Αχλί Καΐρου** | Ιαπωνία Γιομιούρι Τόκιο |  **3-1****1-0** |
| **1989** | Σέτιφ, Αλγερία, 12/1/1990Ντόχα, Κατάρ, 19/1/1990 | Αλγερία **ΕΣ Σέτιφ** | Κατάρ Αλ Σαάντ |  **2-0****3-1** |
| *(1990)* | *δεν διεξήχθη* |  | Κίνα *Λιαονίνγκ ΦΚ*  Μαρόκο *Ράτζα Καζαμπλάνκα* |  |
| *(1991)* | *δεν διεξήχθη* |  | Ιράν *Φ.Κ. Εστεγκλάλ Τεχεράνης* Αλγερία *Τζ.Σ. Καμπίλιε* |  |
| **1992** | Τύνιδα, Τυνησία, 26/12/1992Ριάντ, Σαουδική Αραβία, 6/1/1993 | Τυνησία **Kλουμπ Αφρικέν** | Σαουδική Αραβία Αλ Χιλάλ | **2-1****2-2** |
| **1993** | Τεχεράνη, Ιράν, 31/12/1993Καζαμπλάνκα, Μαρόκο, 16/1/1994 | Μαρόκο **Γουιντάντ Καζαμπλάνκα** | Ιράν Πας Τεχεράνης | **0-0****2-0** |
| **1994** | Ελ Μαχαλά Ελ Κούμπρα, Αίγυπτος, 11/9/1994Μπανγκόκ, Ταϊλάνδη, 21/9/1994 | Ταϊλάνδη **Τάι Φάρμερς Μπανκ** | Αίγυπτος Ζάμαλεκ Γκίζα | **1-2****1-0** |
| **1995** | Σουφάνμπουρι, Ταϊλάνδη, 29/8/1995Τύνιδα, Τυνησία, 7/10/1995 | Τυνησία **Εσπεράνς Σπορτίβ** | Ταϊλάνδη Τάι Φάρμερς Μπανκ | **1-1****3-0** |
| **1996** | Γιοχάνεσμπουργκ, Νότια Αφρική, 4/5/1996Σεούλ, Νότια Κορέα, 18/5/1996 | Νότια Κορέα **Iλχβά Τσουνμά** | Νότια Αφρική Ορλάντο Πάιρετς | **0-0****5-0** |
| **1997** | Ποχάνγκ, Νότια Κορέα, 16/11/1997Κάιρο, Αίγυπτος, 5/12/1997 | Αίγυπτος **Ζάμαλεκ Γκίζα** | Νότια Κορέα Ποχάνγκ Στίλερς | **1-2****1-0** |
| **1998** | Ποχάνγκ, Νότια Κορέα, 11/4/1999Καζαμπλάνκα, Μαρόκο, 25/4/1999 | Μαρόκο **Ράτζα Καζαμπλάνκα** | Νότια Κορέα Ποχάνγκ Στίλερς | **2-2****1-0** |
| *(1999)* | *δεν διεξήχθη* |  | Ακτή Ελεφαντοστού *ΑΣΕΚ Μιμόζας Αμπιτζάν* Ιαπωνία *Τζούμπιλο Ιβάτα* |  |

 | Νικητές ανά χώρα και ήπειρο

|  |  |  |
| --- | --- | --- |
| **Χώρα** | Κατακτήσεις | Έτη |
|  Αίγυπτος |  **3**  | 1987, 1988, 1997 |
| Τυνησία Τυνησία | **2**  | 1992, 1995 |
| Νότια Κορέα Νότια Κορέα | **2**  | 1986, 1996 |
|  Μαρόκο | **2**  | 1993, 1998 |
| Αλγερία Αλγερία | **1**  | 1989 |
| Ταϊλάνδη Ταϊλάνδη | **1**  | 1994 |
| **Ήπειρος** | Κατακτήσεις | Έτη |
|  ΑΦΡΙΚΗ |  **8**  | 1987, 1988, 1989  1992 1993, 1995 1997, 1998 |
|  ΑΣΙΑ |  **3**  | 1986, 1994, 1996 |

 |

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αρχείο RSSSF.